《春署》
明代·尹伸

三日癖深居，案头尘一斛。
檐溜如许长，种雪销春旭。
眼厌短衣囚，庭余半死木。
未知桃与杏，何处较红绿。
数年多快游，冥罚就羁束。
小食神仙字，聊以砭凡俗。

作者简介：明叙州府宜宾人，字子求。万历二十六年进士。授承天推官。天启中，以贵州威清道辅王三善，讨安邦彦。三善败死后，伸守普安有功。崇祯时历河南右布政使，罢归家居。张献忠军破叙州时被杀。